Էդեր Միլիտան

Էդեր Միլիտան (պորտ.՝ Éder Militão, հունվարի 18, 1998(1998-01-18), Sertãozinho, Սան Պաուլու, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Մադրիդի և Բրազիլիայի ազգային հավաքականի կազմում։ Խաղում է կենտրոնական և աջ պաշտպանի դիրքում։


== Ակումբային կարիերա ==


=== Սան Պաուլու ===
Միլիտանը Սան Պաուլուի ակադեմիայի սան է։ Իր դեբյուտը նշեց 2016 թվականի հուլիսի 3-ին՝ թիմի մեկնարկային կազմում խաղադաշտ դուրս գալով Պաուլիստայի գավաթի Իտուանոյի դեմ խաղում։ Առաջին գոլը խփեց սեպտեմբերի 18-ին՝ Պաուլիստայի գավաթի Ժուվենտուսի դեմ խաղում։ Իր պրոֆեսիոնալ դեբյուտը Միլիտանը նշեց 2017 թվականի մայիսի 14-ին՝ Կրուզեյրոյի դեմ խաղում։ Առաջին գոլը Սերիա A-ում խփեց սեպտեմբերի 17-ին՝ Վիտորիայի դեմ խաղում։ Նոյեմբերի 12-ին բրազիլացին հեռացվեց խաղադաշտից Վասկո դա Գամայի դեմ խաղում՝ կարմիր քարտ ստանալով հանդիպման 83-րդ րոպեին։ Սան Պաուլուի առաջին թիմի կազմում Միլիտանը անցկացրեց 68 հանդիպում՝ դառնալով 6 գոլի հեղինակ։


=== Պորտու ===
2018 թվականի օգոստոսի 7-ին Միլիտանը 5 տարվա պայմանագիր կնքեց Պորտուի հետ։ Իր դեբյուտը ակումբի կազմում նշեց սեպտեմբերի 2-ին՝ Մորեյրենսեի դեմ խաղում՝ այս խաղում դառնալով գոլային փոխանցման հեղինակ։ Առաջին հանդիպումը Չեմպիոնների Լիգայում անցկացրեց սեպտեմբերի 18-ին՝ խմբային փուլի Շալկե 04-ի դեմ խաղում։ Իր առաջին գոլը Պորտուի կազմում Միլիտանը խփեց նոյեմբերի 28-ին՝ Չեմպիոնների Լիգայի Շալկե 04-ի դեմ խաղում։ Պորտուգալիայի առաջնությունում առաջին գոլը խփեց 2019 թվականի հունվարի 3-ին՝ Դեսպորտիվո Ավեշի դեմ խաղում։ Ապրիլի 17-ին Միլիտանը գոլի հեղինակ դարձավ Չեմպիոնների Լիգայի քառորդ եզրափակչի Լիվերպուլի դեմ խաղում, սակայն Պորտուն երկու խաղերի արդյունքում պարտվեց 6-1 հաշվով։ Բրազիլացին թիմի կազմում խաղադաշտ դուրս եկավ Պորտուգալիայի գավաթի և Պորտուգալիայի լիգայի գավաթի եզրափակիչներում, սակայն 2 դեպքում էլ Պորտուն հետխաղյա 11-մետրանոցների հարվածաշարում պարտվեց Սպորտինգ Լիսաբոնին։ 2018-19 մրցաշրջանում նա ընդգրկվեց Պորտուգալիայի առաջնության խորհրդանշական հավաքականում։ Ակումբի կազմում Միլիտանը անցկացրեց 47 հանդիպում՝ դառնալով 5 գոլի և 4 գոլային փոխանցման հեղինակ։


=== Ռեալ Մադրիդ ===
2019 թվականի մարտի 14-ին Միլիտանը 6 տարվա պայմանագիր կնքեց Ռեալ Մադրիդի հետ, որը ուժի մեջ մտավ հուլիսի 1-ից։ Ակումբը նրա համար վճարեց 50 միլիոն եվրո։


== Միջազգային կարիերա ==
Միլիտանը ներկայացրել է Բրազիլիան մինչև 17 տարեկանների երիտասարդական հավաքականում։ Մ17 հավաքականի կազմում նա 2015 թվականին մասնակցեց աշխարհի առաջնությանը՝ խաղադաշտ դուրս գալով բոլոր 5 հանդիպումներում։ Բրազիլիան դուրս մնաց մրցաշարի քառորդ եզրափակչից՝ 0-3 հաշվով պարտվելով Նիգերիային։
Բրազիլիայի ազգային հավաքական Միլիտանը առաջին անգամ հրավիրվեց 2018 թվականի սեպտեմբերին՝ Միացյալ Նահանգների և Սալվադորի դեմ խաղերի համար՝ փոխարինելով վնասվածք ստացած Ֆագներին։ Իր դեբյուտը ազգային հավաքականում նշեց սեպտեմբերի 12-ին՝ թիմի մեկնարկային կազմում խաղադաշտ դուրս գալով Սալվադորի դեմ խաղում։ 2019 թվականի մայիսին Միլիտանը ընդգրկվեց Բրազիլիայի՝ Կոպա Ամերիկայի 23-հոգանոց կազմում։ Նա խաղադաշտ դուրս եկավ միայն եզրափակչի Պերուի դեմ խաղում՝ փոխարինելով Ֆիլիպե Կոուտինյոյին և օգնելով Բրազիլիային հաղթել 3-1 հաշվով ու նվաճել գավաթը։


== Կարիերայի վիճակագրություն ==


=== Ակումբային վիճակագրություն ===
2019 թվականի հուլիսի 17-ի դրությամբ


=== Միջազգային վիճակագրություն ===
2019 թվականի հուլիսի 17-ի դրությամբ


== Նվաճումներ ==


=== Միջազգային ===
Բրազիլիա

Կոպա Ամերիկա. 2019


=== Անհատական ===
Պորտուգալիայի առաջնության ամսվա լավագույն պաշտպան. սեպտեմբեր 2018, հոկտեմբեր/նոյեմբեր 2018, դեկտեմբեր 2018, հունվար 2019
Պորտուգալիայի առաջնության խորհրդանշական հավաքական. 2018–19Ակումբային
Ռեալ Մադրիդ

Իսպանիայի Սուպերգավաթ 2019/20
Լա Լիգայի չեմպիոն 2019/20


== Ծանոթագրություններ ==


== Արտաքին հղումներ ==
Միլիտանի պաշտոնական Տվիտերի էջը
Միլիտանի պաշտոնական Ինստագրամի էջը
Միլիտանը transfermarkt-ում
Միլիտանը soccerbase.com-ում
Միլիտանը WhoScored.com կայքում
Միլիտանը Պորտուի պաշտոնական կայքում Archived 2020-09-27 at the Wayback Machine.
Միլիտանը Ռեալ Մադրիդի պաշտոնական կայքում
Միլիտանը ՈՒԵՖԱ-ի պաշտոնական կայքում